 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως,11 Ιουνίου 2018**

 **Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ: «Η Μαρίνα της Κω άλλαξε επίπεδο - Αύξηση 20% στις κρατήσεις ελλιμενισμού σκαφών.»

Σε σταθερά ανοδική πορεία η Μαρίνα της Κω και για το 2018, στο οποίο καταγράφεται ήδη μια αύξηση στις κρατήσεις ελλιμενισμού σκαφών της τάξεως του 20%.

Σε μια εποχή που ο θαλάσσιος τουρισμός στη χώρα μας αντιμετωπίζει προβλήματα, λόγω της υπερφορολόγησης, η Μαρίνα της Κω, που βραβεύθηκε και ως η δεύτερη καλύτερη Μαρίνα της Ευρώπης, από το διεθνώς αναγνωρισμένο site θαλάσσιου τουρισμού cruisingsea, επιβεβαιώνει τη δυναμική της.

Η αύξηση των κρατήσεων στη Μαρίνα της Κω, δεν έγινε από μόνη της.

Είναι αποτέλεσμα ενός ολοκληρωμένου σχεδίου προβολής και διεθνών συνεργασιών όπως:

-Η στοχευμένη και ισχυρή παρουσία στις μεγαλύτερες εκθέσεις θαλάσσιου τουρισμού στον κόσμο ( Genoa Boat Show, Amsterdam Mets Trade και Dusseldorf Boat Show )

-Η συνεργασία με τις μεγαλύτερες διαδικτυακές πλατφόρμες κρατήσεων (www.marinareservation.com, www.luxberths.com [www.my-sea.com](http://www.my-sea.com),).

-Οι στρατηγικές συνεργασίες της Μαρίνας Κω με τον όμιλο Setur, που εκμεταλλεύεται 11 Μαρίνες στην Τουρκία και τον όμιλο D-MARIN που εκμεταλλεύεται 11 μαρίνες στην Ελλάδα, Τουρκία, Κροατία και Μαυροβούνιο.

**Η Μαρίνα της Κω άλλαξε επίπεδο.**

Κοιτάζει πλέον μόνο μπροστά, βάζει αναπτυξιακούς στόχους που όχι απλά τους πετυχαίνει αλλά τους υπερβαίνει.

Έχει ήδη προγραμματιστεί η παρουσία της Μαρίνας Κω στην Παγκόσμια Έκθεση Θαλάσσιου τουρισμού της Παγκόσμιας Ένωσης Μαρινών από 25-27/10 που διοργανώνεται για πρώτη φορά στην Ελλάδα, αλλά και η συμμετοχή της στις διεθνείς εκθέσεις του Άμστερνταμ, Βαρκελώνης, Ντουμπάι και Λονδίνου.

**Γραφείο Τύπου Δήμου Κω**